Rolls-Royce

Rolls-Royce je engleska tvornica automobila i avionskih motora, koju su 1906. osnovali Charles Stewart Rolls i Henry Royce. Tvrtka je kroz svoju povijest imala nekoliko vlasnika, a današnji vlasnik je od 2003. godine BMW. Povijest Rolls-Royce Limited Henry Royce je svoj prvi automobil proizveo 1904. godine u Manchesteru. Kasnije te godine je upoznao Charlesa Rollsa te je dogovoreno da će Royce proizvoditi automobile, dok će ih Rolls prodavati. Tvrtku su osnovali 1906. i dali joj naziv Rolls-Royce. Prvi model bio je Silver Ghost, koji se proizvodio sve do 1925. U tom razdoblju su napravili 6.127 primjeraka tog modela. Godine 1931. tvrtka Rolls-Royce kupila je tada posrnulog automobilskog proizvođača Bentley. Od tada pa sve do 2002. Rolls-Royce i Bentley su se razlikovali samo po prednjoj masci i manjim detaljima. Godine 1946. cjelokupna proizvodnja Rolls-Roycea i Bentleya se seli iz Derbya u Crewe. odine 1971. tvrtka je zapala u teške financijske probleme, uglavnom zbog skupog razvoja novog avionskog motora, te je podijeljena na dva dijela. Automobilski dio proizvodnje se odvojio te je osnovana tvrtka Rolls-Royce Motors, dok je onaj avionski nazvan Rolls-Royce plc. Automobili 1904–06 10 hp 1905–05 15 hp 1905–08 20 hp 1905–06 30 hp 1905–06 V-8 1906–25 40/50 Silver Ghost 1922–29 Twenty 1925–29 40/50 Phantom 1929–36 20/25 1929–35 Phantom II 1936–38 25/30 1936–39 Phantom III 1939–39 Wraith 1946–59 Silver Wraith 1949–55 Silver Dawn 1950–56 Phantom IV 1955–65 Silver Cloud 1959–68 Phantom V 1968–92 Phantom VI 1965–80 Silver Shadow Rolls-Royce Motors Rolls-Royce Motors je osnovan 1973., dok je Rolls-Royce Limited ostao orijentiran samo na proizvodnju avionskih motora. Proizvodnja automobila je nastavljena bez većih financijskih poteškoća. 1980. Rolls-Royce je kupila obitelj Vickers te su bili njegovi vlasnici sve do 1998. kada su ga odlučili prodati. To razdoblje u povijesti Rolls-Roycea je znano kao mirno razdoblje jer nije bilo značajnijih novih modela. No prilikom prodaje došlo je do prave zavrzlame. Automobili 1965–80 Silver Shadow 1968–91 Phantom VI 1971–96 Corniche I-IV 1975–86 Camargue 1980–98 Silver Spirit/Silver Spur Rolls-Royce Motor Cars Obitelj Vickers je 1998. odlučila prodati sva prava na Rolls-Royce. Najizgledniji kupac bio je BMW, koji je već snabdijevao Rolls-Royce i Bentley motorima i ostalim komponentama. Ali BMW-ova konačna ponuda od 340 milijuna funti je nadmašena Volkswagenovom ponudom od 430 milijuna funti. No Rolls-Royce plc, proizvođač avionskih motora, odlučio je ne prodati Rolls-Royce VW-u nego BMW-u. VW je ipak uspio kupiti prava na "Spirit of Ecstasy", poznati logo RR-a. Nakon prave zavrzlame koja je nastala BMW i VW su napravili dogovor. Od 1998. do 2002. BMW će dobavljati motore, koristiti imena, ali će od 1. siječnja 2003. godine, samo BMW moći koristiti ime Rolls-Royce, a samo VW ime Bentley. Sjedište tvrtke je od 2003. u Goodwoodu. Automobili 2003. - danas : Rolls-Royce Phantom 2007. - danas : Phantom Drophead Coupé 2008. - danas : Phantom Coupé 2009. - danas : Ghost Prodaja Poveznice Popis proizvođača automobila Izvori Vanjske poveznice Službena stranica - Ujedinjeno Kraljevstvo Službena stranica - Sjedinjene Američke Države